REGOLAMENT TAL-KUMMISSJONI (KE) Nru 386/2005
tat-8 ta' Marzu 2005
li jemenda diversi regolamenti dwar il-kodiċi tan-nomenklatura magħquda għal ċertu frott u ħaxix u ċerti prodotti pproċessati mill-frott u l-ħaxix
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 234/79 tal-5 ta’ Frar 1979 dwar il-proċedura għall-aġġustament tan-nomenklatura tat-Tariffa Doganali Komuni użata għall-prodotti tal-agrikoltura (1), u b’mod partikolari l-Artikolu 2(1) tiegħu,
Billi:
(1)
Ir-Regolament tal-Kummissjoni (KE) Nru 1810/2004 tas-7 ta’ Settembru 2004 li jemenda l-Anness I għar-Regolament tal-Kunsill (KEE) Nru 2658/87 dwar it-tariffa u n-nomenklatura statistika [in-nomenklatura tariffarja u statistika] u dwar it-Tariffa Doganali Komuni (2) jipprovdi għal emendi għan-nomenklatura magħquda għal ċertu frott u ħaxix u ċerti prodotti pproċessati mill-frott u l-ħaxix.
(2)
Ir-Regolamenti li jemendaw l-Anness I tar-Regolament (KEE) Nru 2658/87 (3) fi snin preċedenti kienu daħħlu wkoll tibdil fin-nomenklatura magħquda għal ċertu frott u ħaxix u ċerti prodotti pproċessati mill-frott u l-ħaxix, imma dawn l-emendi mhux kollha jinsabu riflessi fir-Regolamenti li ġejjin li jirregolaw l-organizzazzjonijiet komuni tas-suq tal-frott u l-ħxejjex kif ukoll tal-prodotti pproċessati mill-frott u l-ħxejjex: ir-Regolament tal-Kummissjoni (KEE) Nru 1591/87 tal-5 ta’ Ġunju 1987 li jistabbilixxi standards ta’ kwalità għall-kaboċċi, il-brussels sprouts [il-kaboċċi ta’ Brussell], il-karfus irrigat, l-ispinaċi u l-għajnbaqar (4); ir-Regolament tal-Kummissjoni (KEE) Nru 1677/88 tal-15 ta’ Ġunju 1988 li jistabbilixxi l-livelli ta’ kwalità tal-ħjar (5); ir-Regolament tal-Kunsill (KE) Nru 399/94 tal-21 ta’ Frar 1994 dwar miżuri speċifiċi għall-għeneb imnixxef (6); ir-Regolament tal-Kummissjoni (KE) Nru 3223/94 tal-21 ta’ Diċembru 1994 dwar regoli ddettaljati għall-applikazzjoni tal-arranġamenti dwar l-importazzjoni tal-frott u l-ħxejjex (7); ir-Regolament tal-Kummissjoni (KE) Nru 1555/96 tat-30 ta’ Lulju 1996 dwar regoli ta' applikazzjoni għal dazji tal-importazzjoni fuq frott u ħxejjex (8) u r-Regolament tal-Kummissjoni (KE) Nru 1961/2001 tat-8 ta’ Ottubru 2001 li jistabbilixxi regoli ddettaljati għall-implimentazzjoni tar-Regolament tal-Kunsill (KE) Nru 2200/96 rigward ir-rifondi tal-esportazzjoni tal-frott u tal-ħxejjex (9).
(3)
Ir-Regolamenti (KEE) Nru 1591/87, (KEE) Nru 1677/88, (KE) Nru 399/94, (KE) Nru 3223/94, (KE) Nru 1555/96 u (KE) Nru 1961/2001 għandhom għalhekk jiġu emendati kif xieraq.
(4)
L-emendi għandhom japplikaw fl-istess żmien ta’ meta jibda japplika r-Regolament (KE) Nru 1810/2004.
(5)
Il-miżuri previsti f’dan ir-Regolament huma konformi ma’ l-opinjoni tal-Kumitat ta’ Ġestjoni għall-Prodotti Proċessati mill-Frott u l-Ħxejjex,
ADOTTAT DAN IR-REGOLAMENT:
Artikolu 1
Fl-Artikolu 1 tar-Regolament (KEE) Nru 1591/87, l-ewwel paragrafu huwa ssostitwit b’dan li ġej:
“L-istandards ta’ kwalità għall-prodotti li ġejjin huma stipulati fl-Annessi I, II, III, IV u V:
-
il-kaboċċi, li jaqgħu taħt il-kodiċi NM 0704 90,
-
il-kaboċċi ta’ Brussell (Brussels sprouts), li jaqgħu taħt il-kodiċi NM 0704 20 00,
-
il-karfus irrigat, li jaqa’ taħt il-kodiċi NM 0709 40 00,
-
l-ispinaċi, li jaqa’ taħt il-kodiċi NM 0709 70 00.”
Artikolu 2
Fl-Artikolu 1 tar-Regolament (KEE) Nru 1677/88, l-ewwel paragrafu jiġi ssostitwit b’dan li ġej:
“L-istandards ta’ kwalità għall-ħjar li jaqgħu taħt il-kodiċi NM 0707 00 05 għandhom ikunu kif stabbilit fl-Anness.”
Artikolu 3
Fl-Artikolu 1 tar-Regolament (KE) Nru 399/94, l-ewwel paragrafu huwa ssostitwit b’dan li ġej:
“Għandhom jiġu adottati miżuri speċifiċi marbuta mal-kwalità tal-għeneb imnixxef prodott fil-Komunità u kopert mill-kodiċi NM 0806 20 10 u 0806 20 30 b’konformità mal-proċedura msemmija fl-Artikolu 4.”.
Artikolu 4
Fl-Anness tar-Regolament (KE) Nru 3223/94, il-Parti A hi emendata kif ġej:
1.
Fil-ħames linja tat-tabella, il-kodiċi NM għal-larinġ ħelu, frisk “ex 0805 10 10, ex 0805 10 30 u ex 0805 10 50” għandhom jiġu ssostitwiti bil-kodiċi NM “ex 0805 10 20”.
2.
Fl-għaxar linja tat-tabella, il-kodiċi NM għat-tuffieħ “ex 0808 10 20, ex 0808 10 50 u ex 0808 10 90” għandhom jiġu ssostitwiti bil-kodiċi NM “ex 0808 10 80”.
Artikolu 5
L-Anness tar-Regolament (KE) Nru 1555/96 huwa emendat kif ġej:
1.
Fil-ħames linja tat-tabella, il-kodiċi NM għal-larinġ “ex 0805 10 10, ex 0805 10 30 u ex 0805 10 50” għandhom jiġu ssostitwiti bil-kodiċi NM “ex 0805 10 20”.
2.
Fl-għaxar linja tat-tabella, il-kodiċi NM għat-tuffieħ “ex 0808 10 20, ex 0808 10 50 u ex 0808 10 90” għandhom jiġu ssostitwiti bil-kodiċi NM “ex 0808 10 80.”
Artikolu 6
Fl-Artikolu 7(2) tar-Regolament (KE) Nru 1961/2001, it-tielet subparagrafu huwa emendat kif ġej:
1.
Il-ħames inċiż għandu jiġi ssostitwit b’dan li ġej:
“-
larinġ kopert mill-kodiċi NM 0805 10 20,”;
2.
Il-ħdax u t-tnax-il inċiż għandhom jiġu ssostitwiti b’dan li ġej:
“-
lumi (Citrus limon, Citrus limonum) kopert mill-kodiċi NM 0805 50 10,
-
xkomp (Citrus aurantifolia) kopert mill-kodiċi NM 0805 50 90,”;
3.
L-erbatax-il inċiż hu ssostitwit b’dan li ġej:
“-
tuffieħ kopert mill-kodiċi NM 0808 10 10 u 0808 10 80,”.
Artikolu 7
Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Ir-Regolament għandu japplika mill-1 ta’ Jannar 2005.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 8 ta' marzu 2005.